Društveni mediji korisnike čine društvenijima
Korisnici društvenih medija imaju više povjerenja u ljude, više bliskih prijatelja, te su više politički angažirani
Istraživanja pokazuju da korisnici društvenih medija imaju višu društvenu svijest od prosječnih Amerikanaca Interaktivne komunikacijske mreže kao što su Twitter i Facebook nazivamo društvenim medijima. No, mnogi stručnjaci smatraju da njihova prekomjerna uporaba ljude čini zapravo manje društvenima, pa čak i nedruštvenima! Oni tvrde da je komunikacija putem Facebooka i Twittera velikim dijelom samoživa – odnosno narcisoidna. Ljudi se naime toliko izgube u slanju tekst poruka i iznošenju najintimnijih detalja o svom životu da nikada i ne pomisle na one oko sebe. No, jedno novo istraživanje provedeno na više od dvije tisuće i dvjesto Amerikanaca pokazuje suprotno! Korisnici Facebooka i Tiwttera imaju – pokazalo je istraživanje - višu društvenu svijest od prosječnih Amerikanaca. Oni, prema ovom istraživanju, imaju više povjerenja u ljude oko sebe i imaju više bliskih prijatelja. Osim toga, oni uživaju i veću podršku svojih prijatelja a i više su politički angažirani nego drugi Amerikanci. Posebno je Facebook pozitivan. On je naime – pokazalo je istraživanje centra Pew - spojio ljude sa starim školskim znancima te općenito gledano obnovio davno zaboravljene veze. Inače, većina sumnji u vezi društvenih internetskih stranica tiče se mogućnosti da one štete pravim, stvarnim vezama s drugim ljudima. Možda ste više na kompjuteru nego što izravno razgovarate s nekim - kaže Keith Hampton, profesor komunikacija na svučilištu Pennsylvania. Međutim, stanje stvari je upravo suprotno, kaže on. Ljudi koji su na Facebooku ustvari imaju bliskije odnose sa drugima a i više sudjeluju u raznim društvenim i političkim aktivnostima.